Saoedi-magte veg om beheer van Aden – praag.co.za — 20 jaar jonk!
Saoedi-Arabië en vier ander Arabiese­ Golfstate saam met streeksbondgenote­ is die afgelope twee weke gewikkel in lugaanvalle teen Houthi-magte, wat Jemen se hoofstad, Sanaa, beheer en veg om beheer oor Aden oor te neem, her Reuters berig.
Ondanks swaar bombardering van hul konvooie en wapenopslagplekke,­ het die Iran-gesteunde Houthi’s daarin geslaag om hul pad tot binne die sentrale gebied van Aden oop te veg. Aden is die laaste vesting van die vegters lojaal aan die Saoedi-gesteund­e pres. Abd-Rabbu Mansour Hadi.
Suidelike vegters met die steun van Saoedi-geleide vegvliegtuie, het daarin geslaag om die Houthi’s plek-plek in sommige suidelike provinsies terug te dwing.
Die Al-Anad-lugmagbasis, wat oornag aangeval is, is ongeveer 50 kilometer­ noord van Aden, op die hoofroete noord van die hawestad geleë. Soldate lojaal aan die vorige president, Ali Abdullah Saleh, wat ’n alliansie met die Houthi’s gesluit het, is egter steeds in die basis teenwoordig­.
Volgens amptenare is nog lugaanvalle­ teen Houthi-posisies in die dorp, Dhalea, noord van Aden, uitgevoer.
Die hoofstad, Sanaa, wat die afgelope­ nagte onder swaar bombardemente­ deurgeloop het en waarin Houthi-­posisies­­ en stoorpolekke van ammunisie­ geteiken is, was volgens inwoners Dinsdagnag redelik stil.
Skrywer praagGepubliseer op 9 April 2015 Kategorieë Internasionale nuus, NuusSleutelwoord Aden, Houthi-magte, Jemen, lugaanvalle, Saoedi-Arabië
Vorige Vorige artikel: Swart aanvallers hou gesin op Uis aan
Volgende Volgende artikel: Wit polisieman van moord aangekla na hy swarte skiet